Seun bly agter tralies ná ma se moordArgieffoto (Foto: Niek Verlaan/Pixabay) Thabang Moswane (24) het sy aansoek om borgtog in die Koster-landdroshof in Noordwes laat vaar. Hy word daarvan beskuldig dat hy sy ma met ŉ skerp voorwerp doodgesteek het. Henry Mamothame, woordvoerder van die Nasionale Vervolgingsgesag (NVG), sê die saak is tot 7 Julie 2022 uitgestel vir verdere ondersoek. Thabang bly in aanhouding. Die Boons-polisie is die middag van 9 Mei 2022 na die toneel in Mathopestad ontbied. “Aanvanklike inligting dui daarop dat Kedisaletse Elizabeth Moswane (53) en haar seun, Thabang, baklei het. Met beamptes se aankoms op die toneel is Kedisaletse in haar plakkershuis aangetref met verskeie meswonde.” Die polisie is in kennis gestel dat Thabang glo opgemerk is dat hy sy ma se bloed gedrink het ná hy haar aangeval het. “Hy is dadelik in hegtenis geneem en het in die hof verskyn.”